Document ID: 32012D0310

A POLITIKAI ÉS BIZTONSÁGI BIZOTTSÁG EULEX KOSOVO/1/2012 HATÁROZATA
(2012. június 12.)
az Európai Unió koszovói jogállamiság-missziója (1) (EULEX KOSOVO) misszióvezetője megbízatásának meghosszabbításáról
(2012/310/KKBP)
A POLITIKAI ÉS BIZTONSÁGI BIZOTTSÁG,
tekintettel az Európai Unióról szóló szerződésre és különösen annak 38. cikke harmadik bekezdésére,
tekintettel az Európai Unió koszovói jogállamiság-missziójáról (EULEX KOSOVO) szóló, 2008. február 4-i 2008/124/KKBP tanácsi együttes fellépésre (2) és különösen annak 12. cikke (2) bekezdésére,
mivel:
(1)
A Politikai és Biztonsági Bizottság (PBB) a 2008/124/KKBP együttes fellépés 12. cikkének (2) bekezdése értelmében és a Szerződés 38. cikkével összhangban felhatalmazással rendelkezik, hogy meghozza az Európai Unió koszovói jogállamiság-missziója (EULEX KOSOVO) politikai ellenőrzésére és stratégiai irányítására vonatkozó megfelelő határozatokat, beleértve a misszióvezető kinevezéséről szóló határozatot is.
(2)
2012. június 5-én a Tanács elfogadta az EULEX KOSOVO 2014. június 14-ig történő meghosszabbításáról szóló 2012/291/KKBP határozatot (3).
(3)
A PBB az Unió külügyi és biztonságpolitikai főképviselőjének (főképviselő) javaslatára a 2010/431/KKBP határozattal (4) az EULEX KOSOVO misszióvezetőjének Xavier BOUT DE MARNHAC-ot nevezte ki 2010. október 15-i hatállyal, a 2011/688/KKBP határozattal (5) Xavier BOUT DE MARNHAC megbízatását 2011. december 14-ig, majd a 2011/849/KKBP határozattal (6)2012. június 14-éig meghosszabbította.
(4)
A főképviselő 2012. június 7-én javasolta Xavier BOUT DE MARNHAC, az EULEX KOSOVO misszióvezetője megbízatásának 2012. október 14-ig történő meghosszabbítását,
ELFOGADTA EZT A HATÁROZATOT:
1. cikk
A Politikai és Biztonsági Bizottság Xavier BOUT DE MARNHAC-nak, az EULEX KOSOVO misszióvezetőjének megbízatását 2012. október 14-ig meghosszabbítja.
2. cikk
Ez a határozat az elfogadásának napján lép hatályba.
Ezt a határozatot 2012. június 15-től kell alkalmazni.
Kelt Brüsszelben, 2012. június 12-én.

Labels: 10
18
15
5